KLASA: 025-01/24-01/3

URBROJ: 2142-19-03/1-24-7

Krk, 11. prosinca 2024. godine

**Z A P I S N I K**

 sa 13. (trinaeste) sjednice Skupštine VECLA d.o.o. održane 11. prosinca 2024. godine u Maloj vijećnici Grada Krka.

Započeto u 12,00 sati.

 PRISUTNI: Darijo Vasilić, predsjednik Skupštine, Nikša Franov i Franjo Volarić, članovi Skupštine te Danko Milohnić, direktor VECLA d.o.o.

Utvrđuje se da sjednici prisustvuje Karla Jurešić, voditeljica službe općih, financijskih i pravnih poslova u svojstvu zapisničara te Goran Marević u svojstvu zainteresirane javnosti.

Dnevni red naveden je u Pozivu na sjednicu Skupštine, te se isti jednoglasno potvrđuje:

DNEVNI RED

1. Usvajanje zapisnika sa 12. sjednice Skupštine Društva
2. Izvještaj o provedbi godišnjeg programa rada i financijskog plana za prvih 9 mjeseci 2024. godine
3. I. rebalans financijskog plana za 2024. godinu
4. Plan rada i financijski plan za 2025. godinu
5. Dopuna Priloga I. i Priloga II. Pravilnika o radu
6. Natječaj za davanje u zakup prodajnih prostora na tržnici na malo Sv. Bernardina u Krku
7. Natječaj za davanje u zakup prodajnog prostora - ribarnice na tržnici na malo u sklopu Trgovačko poslovnog centra na adresi Šetalište svetog Bernardina u Krku
8. Razno

Ad. 1

Uvodno je Predsjednik Skupštine pozdravio sve prisutne te predložio usvajanje zapisnika sa prethodne sjednice Skupštine.

Zapisnik je jednoglasno usvojen.

Ad.2.

Direktor je članovima Skupštine obrazložio ostvarenje prihoda i rashoda za prvih 9 mjeseci 2024. godine. Većina prihoda sa krajem turističke sezone ostvarena je sukladno planu. Dvije stavke plana kod kojih je ostvarenje manje u odnosu na plan su luka Lukobran i nova tržnica Svetog Bernardina. Krajem svibnja 2024. godine prestala je koncesija u luci Lukobran te je naplata usluga od nautičara u potpunosti prešla na Županijsku lučku upravu Krk. Ostvarenje na novoj tržnici je manje u odnosu na plan, od 12 prodajnih prostora zakupljeno je 6 prodajnih prostora. Direktor je naglasio da je ideja postojeću eko tržnicu sa pozicije „Krušija“ prebaciti na novu tržnicu Svetog Bernardina sa ciljem da nova tržnica zaživi. Svi su se složili s idejom.

Članovi Skupštine primili su na znanje Izvještaj o provedbi godišnjeg programa rada i financijskog plana za prvih 9 mjeseci 2024. godine.

Ad.3.

Direktor je članovima Skupštine obrazložio prihode i rashode u I. rebalansu plana prihoda i rashoda za 2024. godinu. Prihodi se povećavaju za 7%, a rashodi za 5 %.

Kod prihoda se najvećim dijelom povećanje odnosi se na ostvarenje od prihoda Parkirališta koje je 8% veće u odnosu na plan te Ostali prihodi koji su uvećani zbog uvrštavanja prihoda od potpore za umanjenje električne energije te prihoda od prodaje dugotrajne imovine – kamiona.

Osim toga, u prihode je dodana nova stavka – potpore. Radi se o dodijeljenim europskim sredstvima koji se u planu sučeljavaju sa dijelom rashoda amortizacije.

Prihodi u lukama se planiraju 3% više od plana od Plana zbog usklađivanja cijena sa Županijskom lučkom upravom Krk.

Smanjenje prihoda u odnosu na Plan se planira na poziciji grobnih naknada jer nisu izdani računi za grobnu naknadu za groblja za koja je postupak reguliranja statusa u tijeku, i na novoj tržnici Sv. Bernardin gdje nisu zakupljeni svi prodajni prostori.

U rashodima je u odnosu na Plan povećana stavka troškovi osoblja za 9% s obzirom da je osnovica za obračun plaća službenika i zaposlenika Grada Krka po kojoj se obračunava plaća zaposlenika uvećana za 25% u mjesecu kolovozu te stavka troškovi usluga za 2% zbog većih troškova Usluga održavanja.

Članovi Skupštine jednoglasno usvajaju I. rebalans financijskog plana za 2024. godinu.

Ad.4.

Direktor je članovima Skupštine detaljno obrazložio Plana rada te stavke prihoda i rashoda Financijskog plana za 2025.g.

Predloženi su glavni ciljevi rada za 2025.g.

Kod financijskog plana planira se povećanje prihoda u odnosu na 2024.g. u iznosu od 10% najvećim dijelom zbog povećanja prihoda od potpora koje smo primili kod ulaganja u tržnicu Svetog Bernardina i zbog toga što se u uslužnim komunalnim djelatnostima očekuje porast prihoda jer se očekuje da će se u budućim natječajima za zakup popuniti poslovni prostori na tržnici te porast prihoda od usluge parkirališta. Usluge službe se planiraju u skladu s 2024.g.

Kod rashoda se planira povećanje od 12% u odnosu na 2024.g. i to najvećim djelom zbog povećanja rashoda amortizacije te financijskih rashoda za troškove kamata.

Ostali rashodi ostaju isti ili se blago povećavaju u odnosu na plan.

Članovi Skupštine jednoglasno usvajaju Plan rada i financijski plan za 2025. godinu.

Ad. 5.

Direktor je uvodno objasnio promjene u sistematizaciji radnih mjesta koje se predlažu. Radi se o formiranju 4 nova radna mjesta za kojima se pokazala potreba tijekom 2024. godine. Pomoćni komunalni radnici potrebni su zbog održavanja standarda urednosti javnih površina tijekom visoke ljetne sezone. Administrativni referent uslužno komunalnih poslova je radno mjesto povezano sa dodijeljenim bespovratnim europskim sredstvima za tržnicu. Vrtlar specijalist je novo radno mjesto koje omogućuje napredovanje postojećim djelatnicima ili zapošljavanje iskusnih vrtlara. Radno mjesto Voditelj ukopa uvodi se radi otvaranja mogućnosti postojećim komunalnim radnicima – grobarima za napredovanje ili za zapošljavanje iskusnih i samostalnih novih radnika.

Članovi Skupštine jednoglasno usvajaju Dopunu Priloga I. i Priloga II. Pravilnika o radu.

Ad.6.

Direktor je objasnio da predlaže izmjenu natječaja za zakup prodajnih prostora na tržnici na način da se namjene prodajnih prostora definiraju općenitije kako bi se omogućila prijava širem krugu zainteresiranih subjekata. U prijedlogu natječaja nastavlja se sa popustom kojeg ostvaruju lokalni proizvođači te se proširuje mogućnost zakupa i na neprehrambene proizvode, odnosno suvenire obilježene markicom Dar iz Krka.

Članovi Skupštine jednoglasno usvajaju Natječaj za davanje u zakup prodajnih prostora na tržnici na malo Sv. Bernardina u Krku

Ad. 7.

Direktor je objasnio da se natječaj za ribarnicu raspisuje zbog prestanka obavljanja djelatnosti dosadašnjeg zakupnika.

Članovi Skupštine jednoglasno usvajaju Natječaj za davanje u zakup prodajnog prostora - ribarnice na tržnici na malo u sklopu Trgovačko poslovnog centra na adresi Šetalište svetog Bernardina u Krku.

Dovršeno u 13,30 sati.

ZAPISNIK SASTAVILA PREDSJEDNIK SKUPŠTINE VECLA d.o.o.

Karla Jurešić Darijo Vasilić